Vepra 5 (Ismail Kadare)

Vepra 5 me Autor Ismail Kadare. Shtëpia Botuese "Onufri". Faqet e librit 584. 

Romani "Dimri i vetmisë së madhe" u shkrua më 1971, për t’u botuar një vit më pas. Ai duhej të ishte libri i dytë i triptikut "Koha e grindjes", një sagë bashkëkohore mbi tre acarimet e Shqipërisë komuniste me ish-aleatët e saj, komunistët jugosllavë, më pas me ata sovjetikë e së fundi me maoistët kinezë.

Libri i parë, grindja me jugosllavët, nuk u shkrua asnjëherë, kurse i treti, "Koncert në fund të stinës", i ndaluar për një kohë të gjatë, u botua pak kohë para rënies së komunizmit. I pritur keq prej kritikës zyrtare, "Dimri i vetmisë së madhe" nuk u lejua të ribotohet, veç pas një rishikimi të autorit, në vitin 1978, nën titullin e ndryshuar "Dimri i madh".

Versioni i tanishëm është kryesisht kthim te botimi i parë. Disa retushe artistike, që autorit i janë dukur të vlefshme, janë ruajtur nga botimi i dytë. Ndryshime të natyrës politike nuk ka.

Kategoria:Prozë shqipe
Kategoria:Letërsi shqipe
Kategoria:Ismail Kadare
Kategoria:Vepra letrare